\rAvantajele articolelor sportive din materiale sintetice și naturale sunt multiple. Materialele sintetice au capacitatea de a evacua transpirația, de a permite circulația aerului și de a se usca rapid. Materialele naturale de asemenea permit pielii să respire, reglează temperatura corpului și previn apariția alergiilor sau a iritațiilor. Mixul dintre fibrele naturale și sintetice utilizat la echipamentul sportiv are rolul de a asigura confortul necesar desfășurării activității fizice în condiții optime. În funcție de intensitatea activității fizice, se poate opta pentru proporțiile potrivite: pentru efort fizic minim se recomandă ca prezența fibrelor naturale să fie mai mare decât a celor sintetice. În schimb, pentru eforturile foarte intense este util ca echipamentul să fie majoritar din materiale sintetice precum poliesterul, elastanul, poliamida, iar în zonele din apropierea glandelor sudoripare să existe fibre naturale, precum bumbacul.